**În fapt**, în seara zilei de 05 august 2014, data la care instanța de judecată a rămas în pronunțare în cauza sus menționată, în emisiunea “Sinteza zilei” de la postul TV Antena 3, numitul**, Dumitru Gheorghiu, fost specialist DNA, a făcut dezvăluiri referitoare la presiunile la care a fost supusă specialista DNA Aurelia Nicolae** care a întocmit raportul de constatare tehnico-științifică în timpul urmăririi penale la data de 11.06.2008, urmat de un raport de constatare suplimentar din data de 17.09.2008. Acesta a dezvăluit faptul că a întâlnit-o pe specialista Aurelia Nicolae la sediul DNA București în momentul în care lucra la întocmirea raportului de constatare tehnico-științifică, iar aceasta i-a relatat plângând despre faptul că procurorul care efectua urmărirea penală în dosarul 84/P/2007 și care a dispus efectuarea constatării tehnico-științifice o presa să întocmească raportul cât mai repede și să constate un prejudiciu cât mai mare pentru o tranzactie din 2003 prin care se stabileau o valoare de piata la nivelul anului 2008.

Redau, mai jos, transcriptul unor fragmente din emisiune, în care specialistul Dumitru Gheorghiu face mărturisiri deosebit de relevante cu privire la modul de întocmire a raportului tehnico-științifică, mijloc de probă esențial pe care se bazează rechizitoriul și sentința primei instanțe, și pe care se poate întemeia și decizia instanței de apel, în condițiile respingerii cererilor de efectuare a unor expertize tehnice și contabile. Tot acesta relatează că raportul de constatare tehnico-științifică nu respectă standardele internationale.

“Monitorizare Emisiunea Sinteza Zilei/5 august 2014/Antena 3

**DUMITRU GHEORGHIU, fost specialist DNA Mures**

**23:11:46 m-am dus in biroul Aureliei si lucra plangand. Nu doresc sa-i spun numele intreg, este femeie, are copii**
Dansa lucra la un material plangand. Atunci **mi-a spus ca a venit procurorul la ea si ca pune presiune pe ea si ca a urlat efectiv la ea ca pana maine dimineata raportul sa fie gata**
M-am asezat pe scaun langa ea si mi-am dat seama ca era vorba de imobile, cladiri. M-am uitat in dreapta si erau multe dosare si m-am oferit sa o ajut

23:13:09 Tin sa precizez ca specialistii de la DNA muncesc cel mai mult acolo, am niste colegi formidabili si Aurelia era una dintre ei. **A fost fortata sa faca raportul ala pana dimineata. Nu poti lucra sub presiune. Acum inteleg ca a fost mai mult de atat: i-a cerut sa umfle prejudiciul**

**(...)**

Dumitru Gheorghiu: Nu doresc să spun numele întreg, pentru că e femeie, are copii, are probleme. **Şi lucra la un material plângând**. Şi am întrebat-o ce se întâmplă, de ce plângi? M-am gândit că o problemă personală. **Şi atunci mi-a spus că a venit procurorul la ea şi că pune presiune pe ea şi a urlat efectiv la ea că până mâine dimineaţă raportul să fie gata.**

**Alessandra Stoicescu**: Care procuror, v-a specificat?

Dumitru Gheorghiu: Nu a specificat care procuror. M-am aşezat pe scaun lângă ea şi am privit ecranul calculatorului şi mi-am dat seama că era vorba de imobile, de terenuri, de clădiri, m-am uitat în dreapta erau toate dosarele şi am spus cu ce pot să te ajut, hai să lucrez eu la un alt calculator. Şi zice, dar când ai tu timp să citeşti toate dosarele astea? Păi stăm toată noaptea şi facem raportul. Țin să precizez asta. Specialiştii DNA muncesc cel mai mult în instituţia aia. Mergeţi iarna şi vedeţi ce lumini sunt la DNA şi o să vedeţi că la etajul 1, acolo unde sunt specialiştii, întotdeauna e lumină. **A fost forţată să termine raportul ăla până dimineaţa. Nu poţi lucra sub presiune.** Acum înţeleg că a fost mai rău de atât. **Nu mi-a spus personal că i-au cerut să umfle prejudiciul**, dar mie în cazul primarului Teneşan de la Sighişoara, mi s-a cerut în mod explicit să calculez prejudiciul până în 2018, ceea ce este un non sens economic, e Kafka, **nu ai cum să calculezi un prejudiciu în viitor, când te referi şi te raportezi la coeficientul de inflaţie.**

**Oana Stancu**: Păi asta s-a întâmplat în cazul de faţă.

**Adrian Ursu**: Domnule Gheorghiu, aveţi certitudinea că ce aţi văzut pe ecranul calculatorului, ceea ce va mărurisit colega dumneavoastră era un material în dosarul privatizăii ICA?

**Dumitru Gheorghiu:** Am avut numai asta. Pe urmă mi s-a prezentat la Braşov cazul. Deci un rezumat din acel rezumat făcut de Aurelia, ea l-a prezentat, fiecare am prezentat câte o speţă. Aurelia a prezentat cazul ăsta. Şi s-a întrebat în sală. Este cazul Voiculescu? Nu discutăm aspectul acsta, dar toată lumea a înţeles ce era cazul Voiculescu Şi atunci au fost privirile alea între specialişti, iar eu în pauză am discutat cu mai mulţi şi am spus că era eronat.

**Oana Stancu**: Care erau erorile?

Dumitru Gheorghiu: Din câte îmi amintesc **Aurelia nu este expert evaluator**. **Există un expert evaluator în DNA, un coleg de-al nostru, el se ocupa cu astfel de lucruri. Din câte îmi amintesc evaluarea s-a făcut financiar contabil, ceea ce este o greşeală. E un mod de abordare greşit.** Standardele internaţionale ANEVAR spun că evaluarea se face prin trei mari metode. Nu stau să le enumăr acum. Ceea ce vreau să vă spun este că toată clasa politică ar trebui băgată în puşcărie pentru că nu au făcut evaluarea imobilelor aşa cum trebuia făcută după Revoluţie. Eu cred că cine are bani se poate plia pe realităţile unei economii controlată politic. În mod special nu au politicieniii nu au umblat la valoarea contabilă a imobilelor, pentru ca să fie de valori mici să poată fi achiziţionate rapid. Nu o Voiculescu singurul în această situaţie. **Sincer vă spun, nu-mi place Voiculescu. Aşa cum nu-mi plac foarte mulţi oameni politici din ţara românească, dar eu sunt un om al legii şi sunt un om corect şi cu frică de Dumnezeu. Ceeea ce vă spun acum pot să jur şi în faţa judecătorilor cu mâna pe Biblie.**

(...)

**Adrian Ursu**: Domnule Gheorghiu. Nu era o figură de stil ceea ce aţi spus, colega mea plângea.

Dumitru Gheorghiu: Plângea domnule.

**Adrian Ursu**: În afară de lipsa calităţii de evaluator imobiliar, ce alt erori spuneaţi că erau vizibile pentru oricare dintre colegii dumneavoastră în acel raport de evaluare?

Dumitru Gheorghiu: Din câte îmi amintesc au făcut evaluarea la preţuri 2008.

**Maria Vasii**: În loc de 2003.

Dumitru Gheorghiu: Ori aici vorbim de nişte valori contabile care erau şi trebuiau să fie cele din 2002.

**Adrian Ursu**: Deci toată lumea a remarcat că s-a făcut o evaluare la un preţ de piaţă la ani de zile.

Dumitru Gheorghiu: Eu aşa ţin minte, sunt ani de zile, la Braşov cred că am fost în primăvara lui 2010.

**Alessandra Stoicescu**: Domnule Gheorghiu, în noaptea aceea în care i-aţi spus Aureliei stau cu tine, te ajut, spunând că este forţată să facă acel lucru până dimineaţă aţi apucat să vă aplecaţi asupra dosarului mai mult, aţi rămas să o ajutaţi pe Aurelia?

Dumitru Gheorghiu: Nu. Mi-a spus că sunt foarte dosare şi de fapt în dreapta acolo erau cel puţin 30 de dosare groase. Să parcurgi 30 de dosare îţi ia câteva luni. Deci n-am înţeles de ce graba asta. **Nu poţi să pui presiune pe un specialit, un specialist nu este un robot, dau nişte termene din astea absolut aberante.**

**(...)**

**Alessandra Stoicescu:** La un moment dat mai este o referire la un expert acolo, dar înţeleg că de fapt Aurelia Nicolae, acest specialist a terminat, a şi început şi a şi terminat în cinci zile tot.

Rezultă din aceste fragmente redate mai sus că raportul de constatare tehnico-științifică a fost întocmit sub presiunile și amenințările procurorului, atât sub aspectul rapidității efectuării lui, **cât mai ales al conținutului**, aspect extrem de grav.